|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода 09.10- 15.10.2020 г. (42-ра седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 103 случая на заразни заболявания, от които :

1. 55 случая на грип и остри респираторни заболявания (ОРЗ).

 Общата заболяемост от грип и ОРЗ за областта е 65,79 %ооо на 10000 души.

 Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 18 | 22 | 13 | 2 | - | 55 | 65,79 %ооо |

1. 45 регистрирани случая на заболели от COVID-19;
2. 2 случая на въздушно-капкова инфекция – варицелa;
3. 1 случай на паразитологична инфекция – ламблиоза;

На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Проверки на обекти в лечебни заведения за болнична и извънболнична медицинска помощ– 4 бр.

Извършени са епидемиологични проучвания на регистрирани заразни болести - 48 бр.

В отдел Медицински изследвания са взети 127 проби за PCR тест, от тях 20 положителни.

През **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 17 проверки, от които 6 на лечебни заведения за болнична помощ, 1 на лечебно заведение за извънболнична помощ, 9 проверки на аптеки, 1 на дрогерия. Няма установени нарушения. По Наредба №3 от 05.04.2019г. за медицинските дейности извън обхвата на ЗЗО, за които МЗ субсидира лечебните заведения и за критериите и реда за субсидиране на лечебните заведения, са извършени 5 проверки в ЛЗБП. Подготвени и изпратени 2 бр. документи за промяна в обстоятелствата към Изпълнителна Агенция Медицински надзор за издаване удостоверения на ОПЛ.

Издадени са 3 заповеди за промяна на състава на ЛКК или промяна часовете за заседания.

Приети и обработени- 3 жалби.

За периода в РКМЕ са приети и обработени 159 медицински досиета, извършени са 120 справки, изготвени са 153 преписки и 55 бр.МЕД за протокола за ТП на НОИ, проверени са 85 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет- при РЗИ. Разгледани са **4** проектни документации, издадени са **2** здравни заключения и **2** становища по процедурите на ЗООС.

Извършени са **6** проверки на обекти с обществено предназначение (ООП) в процедура по регистрация, вкл. и по изпълнение на предписания. Регистрирани са **6** обекта с обществено предназначение (ООП).

През периода са извършени  **248 основни проверки** по текущия здравен контрол.

Реализираните **насочени проверки са** **общо 338: 94-** във връзка с контрола по тютюнопушенето и продажбата на алкохол; **3**- по сигнали; **10**- по изпълнение на издадени предписания; **84** по осъществяване контрола върху ДДД-мероприятията; **147** – в обекти с обществено предназначение и др. общественодостъпни места относно спазване на противоепидемичните мерки.

**Лабораторен контрол:**

Питейни води: физико-химичен и микробиологичен контрол **-** **6** бр. проби – съответстват на нормативните изисквания.

Минерални води: микробиологичен контрол**-2** бр. проби – съответстват на нормативните изисквания.

Води за къпане:

• Басейни: физико-химичен и микробиологичен контрол**-** **2** бр. проби– съответстват на нормативните изисквания.

Козметични продукти: физико-химичен и микробиологичен контрол**-** **5** бр. проби– съответстват на нормативните изисквания.

Биоциди и дезинфекционни разтвори: не са пробонабирани.

Физични фактори на средата: Във връзка с програмата за мониторинг на шум в гр. Добрич е извършено (съвместно с отдел ДЗК) измерване на имисионния шум в **7** пункта – взети са **30** проби, от които **21** надвишават допустимите норми.

По отношение на констатираните отклонения от здравните норми са предприети следните **административно-наказателни мерки:**

* издадено е **1**  **предписание** за провеждане на задължителни хигиенни и противоепидемични мерки;
* издадена е **1 заповед** за спиране реализацията и пренасочване на стоки със значение за здравето.

**Дейности по профилактика на болестите и промоция на здравето (ПБПЗ):**

Извършена е оценка на седмични учебни разписания на учебните занятия за първи срок на учебната 2020/2021 г. за **9** учебни заведения от област Добрич, като **1** от тях не отговаря на здравните изисквания. Дадени са препоръки в протокола до директора на учебното заведение за отстраняването на несъответствията.

Оказана **2** бр.методична дейност на 4 лица (медицински специалисти и директори на учебни заведения).

Изготвен е информационен бюлетин във връзка с отбелязване на 16.10.2020 г. – Световен ден на прехраната, който е изпратен до местни медийни и електронни издания.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **09.10- 15.09.2020 г.** по чл. 56 от Закона за здравето са извършени 127 проверки в 127 обекта (35 детски и учебни заведения, 62 други закрити обществени места по смисъла на § 1а от допълнителните разпоредби на Закона за здравето, 30 открити обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*